[{"text_idx": "#000001", "text": "Yn swatio ymysg coed a thirwedd naturiol aber yr afon Dwyryd mae pentref Cymreig Eidalaidd Portmeirion, un o brif atyniadau twristaidd Cymru. Gydag oddeutu 220,000 o ymwelwyr blynyddol o bob cwr o\u2019r byd, mae sicrhau bod presenoldeb ar-lein Portmeirion yn adlewyrchu eu brand Cymreig yn bwysig iawn iddyn nhw."}, {"text_idx": "#000002", "text": "\u201cMae\u2019n bwysig iawn bod gennym ni parth .cymru ar gyfer Portmeirion oherwydd rydym yn teimlo\u2019n rhan o\u2019r wlad a bod Cymru yn rhan bwysig o\u2019n natur ni fel lleoliad. Ac wedyn mae\u2019n rhywbeth sy\u2019n cryfhau brand Cymru ac yn atgyfnerthu a chryfhau brand ni fel Portmeirion.\u201d Meddai Robin Llywelyn, Rheolwr Cyfarwyddwr Portmeirion."}, {"text_idx": "#000003", "text": "Credai Robin bod y ffaith bod parth .cymru yn cael ei gydnabod yn rhyngwladol yn cynnig cyfle i fusnesau yng Nghymru."}, {"text_idx": "#000004", "text": "\u201cDwi\u2019n credu bod cofrestru .cymru a .wales yn gyfle arbennig i lawer o gwmni\u0308au yng Nghymru yn enwedig os oes ganddyn nhw enwau sydd wedi eu cymryd gan bobl eraill efo enwau tebyg. Mae o\u2019n rhoi cyfle unigryw oherwydd nid o fewn Cymru yn unig mae\u2019r parth yn cael ei gydnabod felly buaswn yn argymell pobl i gofrestru\u2019r parth yna ac unrhyw barthau eraill sy\u2019n berthnasol i\u2019w henw nhw.\u201d"}]